小子祇自夜來風氣又作腫連頤頷熱發心脾無以豁其煩襟徒自樂於酣詠旋書在紙不覺成篇又獲五章皆依前韻達誠而已何足爲詩而惜經苦心忍作棄物入門遽絕既緣知己之獲伸束手終降尚以疲兵而再戰三思無取一笑有餘昔漢室大將軍有長揖之客今我朝大丞相有屬和之生皆一時之美也不亦可乎  其二
作者：李至
朝代：宋

paragraphs: 自憐何幸少人如，不幸如人亦有餘。
賤日身安長欠學，榮時眼病却多書。
含毫終是冥搜拙，展卷仍慙博覽疏。
最抱平生一般恨，累茵獨享若爲居。